74. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 53 της 14/14 Φεβρ. 1992 (ΦΕΚ Α΄ 22) Για τις πράξεις προσώπων που είναι κάτοχοι εμπιστευτικών πληροφοριών σε συμμόρφωση προς την οδηγία 89/592/ΕΟΚ. Έχοντας υπόψη: 1.Τις διατάξεις του άρθρ. 4 του Νόμ. 1338/1983 «περί εφαρμογής του κοινοτικού δικαίου» (Α/34) όπως αντικαταστάθηκε από το άρθρ. 6 παρ. 4 του Νόμ. 1440/1984 «περί συμμετοχής της Ελλάδος στο κεφάλαιο, στα αποθεματικά και στις προβλέψεις της Ευρωπαϊκής Κοινότητος Άνθρακος και Χάλυβος και του Οργανισμού Εφοδιασμού ΕΥΡΑΤΟΜ» (Α/70) και τροποποιήθηκε από το άρθρ. 7 του Νόμ. 1775/1988 «Εταιρείες παροχής επιχειρηματικού κεφαλαίου και άλλες διατάξεις» (Α/101). 2.Τις διατάξεις του άρθρ. 3 παρ. 2 του Νόμ. 1338/1983 (Α/34) όπως αντικαταστάθηκε από το άρθρ. 65 του Νόμ. 1892/1990 «για τον εκσυγχρονισμό και την ανάπτυξη και άλλες διατάξεις» (Α/101). 3.Τις διατάξεις του άρθρ. 1 παρ. 1 του Νόμ. 1806/1988 (Α/207). 4.Την υπ’ αριθ. 535/1991 γνωμοδότηση του Συμβουλίου της Επικρατείας μετά από πρόταση του Υπουργού Εθνικής Οικονομίας, αποφασίζουμε: Άρθρ.9.-Τα πρόσωπα που απασχολούνται ή είχαν απασχοληθεί στις αρχές που αναφέρονται στο άρθρ. 8 οφείλουν να τηρούν το επαγγελματικό απόρρητο. Οι πληροφορίες που καλύπτονται από το επαγγελματικό απόρρητο δεν επιτρέπεται να κοινολογηθούν σε οποιοδήποτε πρόσωπο ή δημόσια αρχή, παρά μόνο βάσει νομοθετικών διατάξεων. Άρθρ.10.-1.Η Επιτροπή Κεφαλαιαγοράς, ασκώντας τις εξουσίες που προβλέπονται στο άρθρ. 8 παρ. 2, συνεργάζεται με τις άλλες αρμόδιες αρχές των κρατών μελών των Ευρωπαϊκών Κοινοτήτων, εφόσον τούτο απαιτείται για την εκπλήρωση της αποστολής τους. Για το σκοπό αυτό, με την επιφύλαξη των διατάξεων του άρθρ. 9, η Επιτροπή Κεφαλαιαγοράς ανταλλάσσει με τις αρχές αυτές όλες τις απαιτούμενες πληροφορίες, συμπεριλαμβανομένων και των πληροφοριών που αφορούν περιπτώσεις όπου το δίκαιο του κράτους μέλους της αιτούσας δημόσιας αρχής είναι αυστηρότερο του ελληνικού δικαίου και προβλέπει την απαγόρευση ενεργειών συναφών μεν προς το άρθρ. 6 του παρόντος, αλλά μη απαγορευομένων κατά το ελληνικό δίκαιο. Οι πληροφορίες που ανταλλάσσονται κατ’ αυτόν τον τρόπο καλύπτονται από το επαγγελματικό απόρρητο με το οποίο δεσμεύονται τα πρόσωπα που απασχολούνται ή είχαν απασχοληθεί από την αρχή που λαμβάνει τις πληροφορίες αυτές. 2.Η Επιτροπή Κεφαλαιαγοράς μπορεί να αρνηθεί να απαντήσει σε αίτηση πληροφόρησης: α)όταν η ανακοίνωση πληροφοριών ενδέχεται να προσβάλει την κυριαρχία, την ασφάλεια ή τη δημόσια τάξη του ελληνικού κράτους, β)όταν έχει ήδη κινηθεί δικαστική διαδικασία ενώπιον των αρμόδιων ελληνικών αρχών κατά των ιδίων προσώπων για τα ίδια πραγματικά περιστατικά ή όταν τα πρόσωπα αυτά έχουν ήδη κριθεί τελεσιδίκως για τα ίδια πραγματικά περιστατικά από τα ελληνικά δικαστήρια. 3.Με την επιφύλαξη της τήρησης των υποχρεώσεών της σε σχέση με δικαστικές διαδικασίες, η Επιτροπή Κεφαλαιαγοράς, όταν λαμβάνει πληροφορίες βάσει της παρ. 1 του άρθρου αυτού, τις χρησιμοποιεί αποκλειστικά για την άσκηση των αρμοδιοτήτων της, κατά την έννοια του άρθρ. 8 παρ. 1, καθώς και για την εκπλήρωση των καθηκόντων της στα πλαίσια διοικητικών ή δικαστικών διαδικασιών που έχουν ως ειδικό αντικείμενο τη συγκεκριμένη άσκηση καθηκόντων. Η Επιτροπή Κεφαλαιαγοράς, εφόσον συμφωνήσει προς τούτο η αρμόδια αρχή άλλου κράτους μέλους που ανακοίνωσε τη σχετική πληροφορία, μπορεί να την χρησιμοποιήσει και για άλλους σκοπούς ή να την διαβιβάσει προς τις αρμόδιες αρχές άλλων κρατών. Άρθρ.11.-1.Σε περίπτωση παράβασης των διατάξεων των άρθρ. 3 παρ. 1 και 2, 4 και 5 του παρόντος, εκτός των κυρώσεων που προβλέπονται στο άρθρ. 30 παρ. 1 και 3 του Νόμ. 1806/1988, επιβάλλεται από την Επιτροπή Κεφαλαιαγοράς πρόστιμο ύψους τουλάχιστον 10.000.000 δραχμ. και μέχρι 1.000.000.000 δραχμ. ή ύψους ίσου προς το πενταπλάσιο του οφέλους που απεκόμισε ο εκμεταλλευόμενος τις εμπιστευτικές πληροφορίες. Για την αστική ευθύνη των αρμοδίων οργάνων κατά την άσκηση των αρμοδιοτήτων του ως άνω άρθρ.11 βλ.παρ.3 και 4 του άρθρ.3 Νόμ.2836/19-24 Ιουλ.2000 (ΦΕΚ Α΄168), κατωτ.αριθ.168. Άρθρ.12.-Η παρ. 4 του άρθρ. 30 του Νόμ. 1806/1983 καταργείται και αντικαθίσταται από την περιπτ. 1 του άρθρ. 2 του παρόντος. Άρθρ.13.-Η ισχύς του παρόντος αρχίζει από τη δημοσίευσή του στην Εφημερίδα της Κυβερνήσεως. Άρθρ.1.-Το παρόν Π.Δ/γμα έχει ως σκοπό την προσαρμογή της νομοθεσίας για τα Χρηματιστήρια Αξιών προς τις διατάξεις της υπ’ αριθ. 89/592/ΕΟΚ Οδηγίας του Συμβουλίου της  13.11.1989 (E.E.L. 334/30, 18.11.1989) «για τον συντονισμό των ρυθμίσεων όσον αφορά τις πράξεις προσώπων τα οποία είναι κάτοχοι εμπιστευτικών πληροφοριών». Άρθρ.2.-Κατά την έννοια του παρόντος νοούνται ως: -Εμπιστευτικές πληροφορίες: οι πληροφορίες οι οποίες δεν έχουν γίνει γνωστές στο κοινό, έχουν χαρακτήρα συγκεκριμένο και αφορούν ένα ή περισσότερους εκδότες κινητών αξιών ή μία ή περισσότερες κινητές αξίες και οι οποίες αν γίνονταν γνωστές στο κοινό θα μπορούσαν να επηρεάσουν αισθητά την τιμή αυτής ή αυτών των κινητών αξιών. (Αντί για τη σελ. 282,413) Σελ. 282,413(α) Τεύχος 1441 Σελ. 93 Χρηματιστήρια Αξιών 12.Π.α.73-74 -Κινητές αξίες: α)οι μετοχές, οι ομολογίες και οι αξίες που εξομοιώνονται με μετοχές και ομολογίες, β)οι συμβάσεις ή τα δικαιώματα προεγγραφής, απόκτησης ή εκχώρησης των αξιών που αναφέρονται στο στοιχ. α), γ)οι συμβάσεις υπό προθεσμία, τα δικαιώματα προτιμήσεως και τα χρεώγραφα υπό προθεσμία με αντικείμενο τις αξίες που αναφέρονται στο στοιχ. α), δ)οι συμβάσεις με ρήτρα για αξίες που προβλέπονται στο στοιχ. α) εφόσον γίνονται δεκτές προς διαπραγμάτευση σε αγορά η οποία διέπεται από ορισμένους κανόνες, λειτουργεί σε κράτος μέλος των Ευρωπαϊκών Κοινοτήτων, εποπτεύεται από δημοσίως αναγνωρισμένη αρχή, και είναι άμεσα ή έμμεσα ανοιχτή στο κοινό. "ε. τα μερίδια επενδυτικών κεφαλαίων που εισάγονται προς διαπραγμάτευση σε χρηματιστηριακή αγορά." Το εδάφ.ε΄ προστέθηκε με την παρ.2 άρθρ.51 Νόμ.2533/11-11 Νοεμ.1997 (ΦΕΚ Α΄228), κατωτ.αριθ.105. Άρθρ.3.-1.Απαγορεύεται στα πρόσωπα τα οποία: -λόγω της ιδιότητάς τους ως μελών των διοικητικών, διευθυντικών, ελεγκτικών και εποπτικών οργάνων του εκδότη, -λόγω της συμμετοχής τους στο κεφάλαιο του εκδότη ή -λόγω της πρόσβασης που έχουν στις πληροφορίες αυτές εξ’ αιτίας της εργασίας, του επαγγέλματος, ή των καθηκόντων τους, είναι κάτοχοι εμπιστευτικών πληροφοριών, να αποκτούν ή να εκχωρούν, για δικό τους λογαριασμό ή για λογαριασμό τρίτων, είτε άμεσα είτε έμμεσα, κινητές αξίες του ή των εκδοτών τους οποίους αφορούν οι πληροφορίες αυτές, εκμεταλλευόμενα εν γνώσει τους αυτές τις εμπιστευτικές πληροφορίες. 2.Όταν τα πρόσωπα που αναφέρονται στην προηγουμένη παρ. 1 είναι εταιρείες ή άλλα νομικά πρόσωπα, η απαγόρευση που προβλέπεται σ’ αυτή ισχύει για τα φυσικά πρόσωπα που συμμετέχουν στην σχετική με τη συναλλαγή απόφαση για λογαριασμό του εν λόγω νομικού προσώπου. 3.Η απαγόρευση της παρ. 1 εφαρμόζεται σε κάθε περίπτωση απόκτησης ή εκχώρησης κινητών αξιών που γίνεται με την παρέμβαση προσώπου που ενεργεί κατ’ επάγγελμα ως ενδιάμεσος. Σελ. 282,414(α) Τεύχος 1441 Σελ. 94 4.Το παρόν άρθρο δεν εφαρμόζεται στις πράξεις που διενεργούνται αποκλειστικά προς το σκοπό άσκησης νομισματικής ή συναλλαγματικής πολιτικής ή προς το σκοπό διαχείρισης του δημόσιου χρέους, από εξουσιοδοτημένο από το Δημόσιο οργανισμό ή από οποιοδήποτε πρόσωπο που ενεργεί για λογαριασμό τους στα παραπάνω πλαίσια. Άρθρ.4.-Απαγορεύεται στα πρόσωπα που υπόκεινται στην προβλεπόμενη στο άρθρ. 3 απαγόρευση και είναι κάτοχοι εμπιστευτικής πληροφορίας: α)να ανακοινώνουν την εμπιστευτική αυτή πληροφορία σε τρίτο, εκτός αν ενεργούν στα συνήθη πλαίσια άσκησης της εργασίας, του επαγγέλματος ή των καθηκόντων τους, ή β)να συνιστούν σε τρίτο, βάσει της εμπιστευτικής αυτής πληροφορίας, να αποκτήσει ή να εκχωρήσει ο ίδιος ή μέσω άλλου, κινητές αξίες που αποτελούν αντικείμενο διαπραγμάτευσης στο Χρηματιστήριο Αξιών Αθηνών. Άρθρ.5.-Οι προβλεπόμενες από τα άρθρ. 3 και 4 απαγορεύσεις επεκτείνονται, πέραν των προσώπων που αναφέρονται στα άρθρα αυτά, και σε κάθε πρόσωπο το οποίο εν γνώσει του κατέχει μία εμπιστευτική πληροφορία η οποία δεν μπορεί να προέρχεται άμεσα ή έμμεσα παρά μόνο από πρόσωπο που αναφέρεται στο άρθρ. 3. Άρθρ.6.-Οι προβλεπόμενες στα άρθρ. 3, 4 και 5 του παρόντος απαγορεύσεις εφαρμόζονται για τις πράξεις που διενεργούνται στην Ελλάδα, εφόσον οι συγκεκριμένες κινητές αξίες είναι δεκτές προς διαπραγμάτευση στην αγορά του άρθρ. 2 σημ. 2 του παρόντος. Οι πράξεις αυτές τεκμαίρεται ότι διενεργούνται στην Ελλάδα όταν πραγματοποιούνται στο Χρηματιστήριο Αξιών Αθηνών. Άρθρ.7.-Οι διατάξεις των άρθρ. 5 παρ. 5 και 6 παρ. 4 του Π.Δ. 350/1985 (ΦΕΚ Α΄ 126/4.7.1985) εφαρμόζονται και για τις εταιρείες των οποίων οι κινητές αξίες, ανεξαρτήτως της φύσεώς τους, είναι δεκτές προς διαπραγμάτευση σε μία αγορά, κατά την έννοια του άρθρ. 2 σημείο 2 στο τέλος, του παρόντος. 12.Π.α.74 Χρηματιστήρια Αξιών Άρθρ.8.-1.Αρμόδια αρχή για την εφαρμογή των διατάξεων του παρόντος είναι η Επιτροπή Κεφαλαιαγοράς, η οποία υποβοηθείται στο έργο της από τη Διεύθυνση Εποπτείας Χρηματιστηρίων του Υπουργείου Εθνικής Οικονομίας και το Διοικητικό Συμβούλιο του Χρηματιστηρίου Αξιών Αθηνών. 2.Η Επιτροπή Κεφαλαιαγοράς έχει όλες τις αρμοδιότητες και τις εξουσίες ελέγχου και έρευνας που είναι απαραίτητες για την εκπλήρωση της αποστολής της, μπορεί δε να ενεργεί αυτεπαγγέλτως όταν λάβει γνώση γεγονότων που συνδέονται με την εκμετάλλευση εμπιστευτικών πληροφοριών. 